Title: +038=320.101-OE005T_08-MULTICAL 603 Energimåler Kamstrup - Teknisk beskrivelse.pdf
Regneværkstoppen er fabriksplomberet og må kun adskilles på godkendte målerlaboratorier. Hvis fabriksplomben er brudt, bortfalder fabriksgarantien.MULTICAL® 603 har 2 flowsensorindgange, som kan anvendes til både elektroniske og mekaniske flowsensorer. Pulsværdien kan programmeres fra 0,001 til 300 impulser/liter og regneværket kan programmeres til alle nominelle flowsensorstørrelser fra 0,6 til 15.000 m3/h. Regneværket kan leveres med både galvanisk koblede og adskilte flowsensorindgange.Temperaturmålingerne i frem- og returløb foretages med nøjagtigt udparrede Pt500- eller Pt100-sensorer iht. EN 60 751 og EN 1434. MULTICAL® 603 kan typisk leveres med Pt500-følersæt, f.eks. korte direkte sensorer iht. EN 1434-2 eller ø5,8 mm lommefølere, der passer til Kamstrups følerlommer i rustfast stål. MULTICAL® 603 kan også leveres med 4-leder temperaturfølerindgange, der er særligt velegnede til installationer med lange temperaturfølerkabler.